Walter Scott Jr. kraftverk

Walter Scott Jr. kraftverk (engelsk: Walter Scott Jr. Energy Center, også kalt Council Bluffs kraftverk) er et kullkraftverk ved byen Council Bluffs i Pottawattamie County i delstaten Iowa i USA. Det har en installert produksjonskapasitet på , fordelt på 2 blokker / turbiner på 725,8 og 922,5 MW, og er per 2022 delstatens største termiske kraftverk målt etter installert kapasitet. Anlegget drives av selskapet MidAmerican Energy Co.

Anlegget ble påbegynt i 1954 med en blokk på 49 MW, som i 1958 ble supplert med en blokk på 81,6 MW. Disse to blokkene ble begge lagt ned i 2015. Den første av de nåværende to turbinblokkene sto ferdig i 1978 og har en kapasitet på 725,8 MW, mens den andre på 922,5 MW sto ferdig i 2007. Brenselkilden er sub-bitumenøst kull fra Wyoming.

Anleggets CO2-utslipp var 5,7861 mill. tonn i 2006, og 11,9695 mill. tonn i 2008.

 Referanser 

Kategori:Kullkraftverk i USA
Kategori:Varmekraftverk i USA
Kategori:Kraftverk i Iowa
Kategori:Kraftverk etablert i 1954
Kategori:Pottawattamie County